

ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *25.7.2025***

**Δωρεάν εξετάσεις κατ’ οίκον σε ευάλωτους συμπολίτες μας**

**από τις Κινητές Ομάδες του Εθνικού Οργανισμού Δημόσιας Υγείας**

Ο Δήμος μας σε συνεργασία με τις κινητές ομάδες (ΚΟΜΥ) του ΕΟΔΥ είναι δίπλα στους ευάλωτους πολίτες (Ηλικιωμένους, ΑΜΕΑ), για την πραγματοποίηση δωρεάν εξετάσεων, χωρίς ταλαιπωρία.

Κατάλληλα εκπαιδευμένο προσωπικό, με τη συνοδεία των κοινωνικών υπηρεσιών πραγματοποιούν επισκέψεις κατ’ οίκον.

Οι εξετάσεις, κατά την διάρκεια των δράσεων, είναι οι εξής:

Με μηχανήματα γρήγορης μέτρησης (POC):  Χοληστερόλη, Τριγλυκερίδια, Αιμοσφαιρίνη/αιματοκρίτης, Γλυκόζη, Γλυκοζυλιωμένη αιμοσφαιρίνη, Πίεση,    Μέτρηση κορεσμού οξυγόνου, Δείκτης μάζας σώματος.

Ανάλογα με τις ανάγκες του πληθυσμού, οι ΚΟΜΥ διαθέτουν φορητή μονάδα τηλεϊατρικού εξοπλισμού, που επιτρέπει την απομακρυσμένη ιατρική αξιολόγηση και διάγνωση. Ο εξοπλισμός περιλαμβάνει: Φορητό υπέρηχο, Ηλεκτρονικό στηθοσκόπιο, Οξύμετρο, Σπιρόμετρο, Πιεσόμετρο, Μόνιτορ ζωτικών σημείων,     Καρδιογράφο.

Τέλος, θα ενισχυθεί η υλοποίηση των Προγραμμάτων Προληπτικών Εξετάσεων του Υπουργείου Υγείας: Καρδιαγγειακών νοσημάτων, Καρκίνου του παχέος εντέρου,      Καρκίνου του τραχήλου της μήτρας

Η συνεργασία πρόκειται να ξεκινήσει με τους ωφελούμενους του προγράμματος **ΒΟΗΘΕΙΑ στο ΣΠΙΤΙ, τη Δευτέρα 28 και την Τετάρτη 30 Ιουλίου, με εκκίνηση από το Α ΚΑΠΗ, (Καλαντζάκου αρ. 7, 2105690075).**